1. **PODACI O PREDMETU NABAVE**
   1. **PREDMET NABAVE**

**Uređenje okoliša zgrade Javne ustanove za upravljanje zaštićenim dijelovima prirode Dubrovačko-neretvanske županije**

**Oznaka i naziv iz Jedinstvenog rječnika javne nabave CPV:**

45112700 Radovi krajobraznog uređenja

45112710 Radovi krajobraznog uređenja zelenih površina

Ponuditelj mora ponuditi cjelokupan predmet nabave iz ove Dokumentacije o nabavi.

Ponuditelj je dužan ponuditi izvođenje radova po najvišim profesionalnim standardima i priznatim pravilima struke, u skladu s pozitivnim propisima koji se odnose na predmet nabave, te uvjetima i zahtjevima iz ove Dokumentacije o nabavi.

Nabava uređenja okoliša zgrade Javne ustanove za upravljanje zaštićenim dijelovima prirode Dubrovačko-neretvanske županije se provodi u sklopu provedbe mjera prilagodbe klimatskim promjenama iz nacionalnih i lokalnih planskih i strateških dokumenata. Uređenje zelene infrastrukture jedan je od prioriteta provedbe javne politike na području održivog okoliša u Dubrovačko-neretvanskoj županiji u ublažavanju klimatskih promjena. Ozelenjivanje je glavna mjera kojom želimo smanjiti razinu prizemnog ozona i na taj način utjecati na povećanje kvalitete zraka, na svijest stanovnika o potrebi povećanja zelenih površina i u konačnici i na kvalitetu života stanovnika. Uređenjem područja zaokružila bi se zelena cjelina u obuhvatu uže stare gradske jezgre Grada Dubrovnika, koja doprinosi svojoj funkcionalnosti, a sve u svrhu zaštite i očuvanja prirode i okoliša kao i pripadajuće bioraznolikosti, georaznolikosti i krajobrazne raznolikosti. Projektom se planira postaviti kućice za ptice i hotel za kukce kako bi se očuvala postojeća bioraznolikost te u svrhu edukacije i informiranja šire javnosti o pozitivnim učincima realiziranih mjera na ovom području. Prostor će se hortikulturno oplemeniti i biljnim vrstama poput obične planike, jasena, oskoruše, pitomog kestena, javora, graba te preostalih vrsta karakterističnih za dubrovačke povijesne vrtove. Cilj je sadnjom medonosnih biljaka i voćarica važnih za bioraznolikost područja ujedno osigurati hranu životinjskim vrstama kako bi se potaknula njihova brojnost a samim time i zdraviji ekosustav. Prilikom uspostavljanja infrastrukturne opreme koristiti će se prirodni materijali karakteristični za mediteransko podneblje. Sukladno generalnom urbanističkom planu grada Dubrovnika područje predviđeno za provedbu predmetnog projekta, ujedno je prema namjeni područje označeno kategorijom Z – zaštitno zelenilo i pejzažne površine. Uređenje područja izuzetno je važno za očuvanje biološke raznolikosti, čime se ostvaruju ciljevi EU Strategije za biološku raznolikost 2030., Europskog zelenog plana i Teritorijalne agende 2030. Projekt je u skladu s Planom razvoja Dubrovačko-neretvanske županije do 2027. godine, odnosno posebnim ciljem 3.3. Očuvanje, valorizacija i održivo korištenje prirodne i kulturne baštine, budući se mjerom planira provedba niza aktivnosti kojima je temeljni cilj očuvanje, valorizacija i održivo korištenje prirodne baštine. Projektne aktivnosti doprinijet će zaštiti i očuvanju prirodnih vrijednosti Dubrovačko-neretvanske županije. Kroz alat zelene infrastrukture kojim odgovara na klimatske izazove, učinkovitost resursa i zeleni rast, pridonosi okolišnim ciljevima i smanjenju toplinske potrebe i potrošnje energije, povećanju korištenja OIE te smanjenju CO2, doprinosi ublažavanju energetskog siromaštva i stupnju ugroženosti njime.

* 1. **OZNAKE GRUPA PREDMETA NABAVE**

Predmet nabave nije podijeljen na grupe.

* 1. **OPIS PREDMETA NABAVE**

**Uređenje okoliša zgrade Javne ustanove za upravljanje zaštićenim dijelovima prirode Dubrovačko-neretvanske županije**

Predmet nabave je Uređenje okoliša zgrade Javne ustanove za upravljanje zaštićenim dijelovima prirode Dubrovačko-neretvanske županije sufinancirane iz Fonda za zaštitu okoliša i energetsku učinkovitost. Planiranim zahvatom će se u urediti javne površine smještene na k.č. 2595/1 i 2599, sve k.o. Dubrovnik (nova izmjera), odnosno k.č. 168 i 166, sve k.o. Dubrovnik (stara izmjera), procijenjene površine 3000 m2. U Fazi I troškovnikom nije planirana nabavka opreme za vježbanje i edukaciju, te sadnja bilja na donjim šljunčanim platoima, a isto je predviđeno u projektnoj dokumentaciji. Navedeno će se realizirati u sljedećim fazama uređenja okoliša predmetne javne površine. Detaljniji opis traženih radova i opreme definiran je u Prilogu - Obrazac Troškovnik.

Naručitelj u svrhu što lakše izrade i dostave ponude od zainteresiranih gospodarskih subjekata u prilogu ove Dokumentacije objavljuje svu relevantnu tehničku dokumentaciju vezanu za Uređenje okoliša zgrade Javne ustanove za upravljanje zaštićenim dijelovima prirode Dubrovačko-neretvanske županije poveznici <https://drive.google.com/file/d/1-yQomKNO34gk7bqLmFOXDBAfDVgclPSH/view?usp=drive_link>

* 1. **KOLIČINA PREDMETA NABAVE**

Sukladno članku 4. stavak 1. točka 2. Pravilnika o dokumentaciji o nabavi te ponudi u postupcima javne nabave (NN 65/17, 75/20), Naručitelj je u predmetnom postupku javne nabave odredio okvirnu količinu predmeta nabave za stavke radova koja je specificirana u Prilogu – obrazac „Troškovnik“ koji je sastavni dio ove dokumentacije.

Naručitelj je odredio okvirnu količinu predmeta nabave vezano za stavke za radove:

* Mapa 1 arhitektura + krajobraz,
* Mapa 1 navodnjavanje,
* Mapa2 uređenje platoa,
* Mapa3 elektroinstalacija,
* Mapa4 vodovod i odvodnja,

Ponuditelj mora ponuditi cjelokupni opseg radova koji se traže u ovom nadmetanju.

Ponude koje ne obuhvaćaju sve stavke Troškovnika ili traženog opsega radova neće se razmatrati.

* 1. **TEHNIČKA SPECIFIKACIJA PREDMETA NABAVE**

Zahtjevi tehničke specifikacije predmeta nabave, vrsta, kvaliteta i količina u cijelosti je iskazana u Prilogu – Obrazac „Troškovnik“, koji je sastavni dio dokumentacije o nabavi.

Radovi se izvode na temelju:

**MAPA 1 ARHITEKTONSKO-KRAJOBRAZNI PROJEKT studeni, 2023. TD 27/23**

Studio Landa d.o.o. Ante Starčevića 17, Dubrovnik

Glavni projektant: Lea Đurović Ruso, mag.ing.arch.

projektant krajobraza:Mia Erak, mag.ing.kraj.arh.

**Elaborat postojećeg stanja vegetacije(dio mape 1)**

Studio Landa d.o.o. Ante Starčevića 17, Dubrovnik

projektant krajobraza:Mia Erak, mag.ing.kraj.arh.

**MAPA 2 GRAĐEVINSKI PROJEKT- Uređenje Platoa, studeni, 2023. TD 60/23**

Traser d.o.o,Brsečinska 2b, 20 000Dubrovnik

Izrada: Jasminka Stipišić, struč.spec.ing.građ G6180

**MAPA 3 ELEKTROTEHNIČKI PROJEKT studeni, 2023. TD 51 - 2023 MP**

Electro Vision d.o.o Mokošica

Glavni projektant:Matko Pinčević, mag.ing.el. E3208

**MAPA 4 PROJEKT VODE I OBORINSKE ODVODNJE studeni, TD 61/23**

Traser d.o.o,Brsečinska 2b, 20 000Dubrovnik

Izrada: Jasminka Stipišić, struč.spec.ing.građ G6180

Naručitelj u svrhu što lakše izrade i dostave ponude od zainteresiranih gospodarskih subjekata u prilogu ove Dokumentacije objavljuje svu relevantnu tehničku dokumentaciju vezanu za Uređenje okoliša zgrade Javne ustanove za upravljanje zaštićenim dijelovima prirode Dubrovačko-neretvanske županije poveznici <https://drive.google.com/file/d/1-yQomKNO34gk7bqLmFOXDBAfDVgclPSH/view?usp=drive_link>

Za slučaj kada su u ovoj Dokumentaciji o nabavi, tehničkoj dokumentaciji i troškovnicima navedena tehnička pravila koja opisuju predmet nabave pomoću hrvatskih odnosno europskih odnosno međunarodnih normi, Naručitelj ističe da ponuditelj treba ponuditi predmet nabave u skladu s normama iz ove Dokumentacije o nabavi ili jednakovrijednim normama. Stoga je za svaku navedenu normu navedenu po dotičnom normizacijskom sustavu dozvoljeno nuditi jednakovrijednu normu, tehničko odobrenje odnosno uputu iz odgovarajuće hrvatske, europske ili međunarodne nomenklature.

Naručitelj sukladno čl. 211. st.2. ZJN 2016 ne smije odbiti ponudu zbog toga što ponuđeni radovi, roba ili usluge nisu u skladu s tehničkim specifikacijama na koje je uputio, ako ponuditelj u ponudi na zadovoljavajući način dokaže, bilo kojim prikladnim sredstvom što uključuje i sredstva dokazivanja iz članka 213. ZJN 2016, da rješenja koja predlaže na jednakovrijedan način zadovoljavaju zahtjeve definirane tehničkim specifikacijama.

Odredbe o jednakovrijednosti:

U slučajevima kada je u ovoj Dokumentaciji o nabavi naveden proizvođač/marka/tip robe (proizvoda) u tom slučaju uvijek je dozvoljeno ponuditi jednakovrijednu robu. Ovisno o proizvodu, kao dokaz jednakovrijednosti Naručitelj će od najpovoljnijeg ponuditelja zatražiti dostavu tehničke dokumentaciju o proizvodu iz koje je moguća i vidljiva usporedba te nedvojbena ocjena jednakovrijednosti tehnička dokumentacija proizvođača, ispitni izvještaji priznatoga tijela, atesti, norme, certifikati, sukladnosti, podatak o internetskoj stranici proizvođača ponuđenog proizvoda na kojoj je dostupan dokument npr. specifikacija ili certifikat i sl.). Ponuditelj mora u fazi izrade izvedbenog projekta dokazati da rješenja koja predlaže na jednakovrijedan način zadovoljavaju zahtjeve definirane tehničkim specifikacijama.

Kriteriji za ocjenu jednakovrijednosti:

Za slučaj da tehničke specifikacije upućuju na određenu marku ili izvor, ili određeni proces s obilježjima proizvoda ili usluga koje pruža određeni gospodarski subjekt, ili na zaštitne znakove, patente, tipove ili određeno podrijetlo ili proizvodnju, Naručitelj ističe da će prihvatiti jednakovrijedan proizvod. U tom slučaju kriteriji za ocjenu jednakovrijednosti utvrđuju se iz ključnih tehničkih zahtjeva dotičnog proizvoda koji su navedeni u tehničkoj specifikaciji.

* 1. **TROŠKOVNIK**

Troškovnik mora biti popunjen na izvornom predlošku, bez mijenjanja, ispravljanja i prepisivanja izvornog teksta.

Troškovnik radova za Uređenje okoliša zgrade Javne ustanove za upravljanje zaštićenim dijelovima prirode Dubrovačko-neretvanske županije se sastoji od:

* Mapa 1 arhitektura + krajobraz,
* Mapa 1 navodnjavanje,
* Mapa2 uređenje platoa,
* Mapa3 elektroinstalacija,
* Mapa4 vodovod i odvodnja,
* Rekapitulacija.

**Jedinične cijene svake stavke troškovnika i ukupna cijena moraju biti zaokružene na dvije decimale.**

Ponuditeljima **nije** dopušteno mijenjati tekst troškovnika. **Sve stavke troškovnika trebaju biti ispunjene**. Prilikom popunjavanja troškovnika ponuditelj cijenu stavke izračunava kao umnožak količine stavke i jedinične cijene stavke.

Cijena ponude izražava se za cjelokupni predmet nabave.

Troškovnik se obvezno dostavlja u formatu u kojem je stavljen na raspolaganje u EOJN-u.

Ponuditelj mora ponuditi cjelokupni predmet nabave koji se traži u ovom postupku nabave. Ponude koje obuhvaćaju samo dio traženog opsega predmeta nabave neće se razmatrati. Ponuditelj je dužan ponuditi i izvršiti predmet nabave sukladno svim tehničkim i drugim uvjetima koji su navedeni u ovoj Dokumentaciji o nabavi.

Pod izvornim predloškom/troškovnikom podrazumijeva se troškovnik koji uključuje i sve izmjene i dopune koje su, ukoliko ih je bilo, objavljene u EOJN.

Ponuditelj treba popuniti priloženi troškovnik u nestandardiziranom obliku (excel tablica) upisivanjem jediničnih cijena svih stavki navedenih u troškovniku, a dostavlja se elektronički u obliku **popunjenog nezaštićenog troškovnika u .xls formatu.**

U jedinične cijene stavki troškovnika i ukupnu cijenu troškovnika uključeni su svi troškovi potrebni za izvršenje svih radova predviđenih Troškovnikom, koji uključuju, ali se ne ograničavaju na troškove rada, putne troškove, dnevnice, režije uprave tvrtke, zaradu tvrtke, sve poreze i prireze (osim PDV-a), bez obzira da li je u opisu stavki ugovornog troškovnika navedeno da jedinične cijene i ukupna cijena sve ovo obuhvaćaju.

* 1. **MJESTO IZVOĐENJA PREDMETA NABAVE**

Mjesto izvođenja radova je lokacija **javne površine smještene na k.č. 2595/1 i 2599, sve k.o. Dubrovnik (nova izmjera), odnosno k.č. 168 i 166, sve k.o. Dubrovnik (stara izmjera) (Grad Dubrovnik, Dubrovačko-neretvanska županija)**

Naručitelj ponuditeljima predlaže obilazak lokacije budućeg mjesta izvođenja radova (gradilišta) prije sastavljanja ponude kako bi se mogli upoznati sa svim uvjetima na terenu u svrhu procjene svih rizika i elemenata potrebnih za podnošenje cjelovite ponude. U slučaju neobilaska mjesta izvođenja radova (gradilišta) od strane ponuditelja, smatrat će se da je ponuditelj upoznat sa svim uvjetima na terenu.

O posjetu mjestu izvođenja radova (gradilišta) Naručitelj neće sastavljati nikakav zapisnik ili drugi akt te se gospodarskim subjektima neće izdavati nikakva potvrda da su bili u posjetu mjestu izvođenja radova (gradilišta). Eventualne troškove obilaska lokacije snosi gospodarski subjekt.

* 1. **ROK POČETKA I ZAVRŠETKA IZVRŠENJA UGOVORA**

Rok izvođenja radova je u krajnjem roku od **stoiosamdeset (180) kalendarskih dana** od dana sklapanja ugovora o javnoj nabavi.

Ugovor stupa na snagu danom potpisa posljednje ugovorne strane, a sklapa se na rok od **stoiosamdeset (180) kalendarskih dana**.

Izvođač je suglasan i u obvezi prilagoditi izvršenje svih svojih obveza navedenim rokovima.

Dinamika izvođenja radova će biti definirana Terminskim planom usuglašenim između Naručitelja i odabranog ponuditelja, u roku od 15 dana od sklapanja ugovora o javnoj nabavi.

* 1. **ROK, NAČIN I UVJETI PLAĆANJA**
     1. **Avansno plaćanje**

Naručitelj ne predviđa plaćanje predujma (avansa).

* + 1. **Izdavanje, ovjera i plaćanje situacija**

Obračun izvedenih radova obavljat će se privremenim situacijama i okončanim obračunom, a sve temeljem jediničnih cijena iz ponudbenog troškovnika i stvarno izvedenih količina radova.

Obračun radova po privremenim situacijama vrši se za razdoblje od jednog (1) mjeseca. Situaciju ovjerava nadzorni inženjer i predstavnik Naručitelja.

U slučaju smanjenja ili povećanja obima ugovorenih radova osnova za obračun biti će ugovorene jedinične cijene za pojedine vrste radova i to bez obzira na obim povećanja, odnosno smanjenja.

Naručitelj se obvezuje ovjereni neprijeporni dio situacije platiti ponuditelju/članu zajednice gospodarskih subjekata u roku 30 (trideset) dana od dana primitka valjanog eRačuna.

Naručitelj se obvezuje ovjereni neprijeporni dio računa (situacije) platiti podugovaratelju, na IBAN naveden u ponudbenom listu, u roku 30 (trideset) dana od dana primitka valjanog eRačuna.

Plaćanje se vrši u Eurima.

Okončana situacija za radove se ispostavlja nakon što je potpisan bezuvjetni Zapisnik o primopredaji. Račun za zadnji obrok u iznosu od 10% ukupnog ugovorenog iznosa se može uputiti Naručitelju po potpisanom bezuvjetnom Zapisniku o primopredaji od strane Naručitelja i izvođača.

U zajednici gospodarskih subjekata Naručitelj svakom članu za radove koje je izveo taj član plaća neposredno, osim ako članovi zajednice gospodarskih subjekata zahtijevaju plaćanje preko jednog člana, u kojem slučaju taj član ispostavlja situacije u ime zajednice gospodarskih subjekata. Ako se dio ugovora daje u podugovor tada će za radove koje će izvesti podugovaratelji, Naručitelj izvršiti plaćanje neposredno svakom podugovaratelju koji je naveden u ugovoru, uz obvezno prilaganje računa, odnosno situacija podugovaratelja prema izvođaču/članovima zajednice gospodarskih subjekata. Izvođač je obvezan u situaciji naznačiti koje iznose i na koji račun treba plaćati podugovarateljima, odnosno članovima zajednice gospodarskih subjekata.

Sukladno odredbama Zakona o elektroničkom izdavanju računa u javnoj nabavi (NN 94/18) Naručitelj je obvezan zaprimiti e-Račun, a Izvođač ga izdati sukladno članku 7. navedenog Zakona te se situacije izdaju u formi e-Računa.

Ako članovi zajednice gospodarskih subjekata zahtijevaju plaćanje preko jednog člana, tada taj član ispostavlja račune u ime zajednice gospodarskih subjekata.

Odabrani ponuditelj, članovi zajednice gospodarskih subjekata i podugovaratelji ne smiju bez suglasnosti Naručitelja, svoja potraživanja prema Naručitelju, po ugovoru o javnoj nabavi, prenositi na treće osobe.

* 1. **VRSTA, SREDSTVO I UVJETI JAMSTVA**

|  |  |  |
| --- | --- | --- |
| **Vrsta jamstva** | **Oblik jamstva** | **Uvjeti jamstva** |
| **5.4.1.**  **JAMSTVO ZA OZBILJNOST PONUDE** | Ponuditelj je obvezan u ponudi priložiti jamstvo za ozbiljnost ponude u obliku **bankarske garancije** sukladno članku 1039. Zakona o obveznim odnosima, **ili zadužnice ili bjanko zadužnice ili uplate novčanog pologa** | Iznos jamstva za ozbiljnost ponude iznosi:  **6.000,00 EUR-a**  U **bankarskoj garanciji** mora biti navedeno sljedeće:   * da je korisnik garancije Dubrovačko-neretvanska županija, * da se garant obvezuje bezuvjetno, neopozivo i na prvi pisani poziv korisnika garancije, bez prigovora isplatiti iznos od **(navesti traženi iznos)** u slučaju odustajanja ponuditelja od svoje ponude u roku njezine valjanosti, nedostavljanja ažuriranih popratnih dokumenata sukladno članku 263. ZJN 2016, neprihvaćanja ispravka računske greške, odbijanja potpisivanja ugovora o javnoj nabavi i nedostavljanja jamstva za uredno ispunjenje ugovora.   Jamstvo za ozbiljnost ponude mora trajati minimalno sukladno roku valjanosti ponude**.** Gospodarski subjekt može dostaviti jamstvo koje je duže od roka valjanosti ponude. Ako istekne rok valjanosti ponude, naručitelj će tražiti od ponuditelja produženje roka valjanosti ponude i jamstva za ozbiljnost ponude sukladno tom produženom roku.  U slučaju dostave **jamstva za ozbiljnost ponude u vidu zadužnice ili bjanko zadužnice** iste moraju biti potvrđene kod javnog bilježnika te ispostavljene sukladno Pravilniku o registru zadužnica i bjanko zadužnica (NN 115/2012, 125/2014 i 82/2017) i popunjene sukladno Pravilniku o obliku i sadržaju bjanko zadužnice (NN 115/2012 i 82/2017) i Pravilniku o obliku i sadržaju zadužnice (NN 115/2012 i 82/2017).  Jamstvo za ozbiljnost ponude dostavlja se u izvorniku. Izvornik ne smije biti ni na koji način oštećen (bušenjem, klamanjem i sl.).  Izvornik jamstva za ozbiljnost ponude dostavlja se odvojeno od elektroničke dostave ponude, u papirnatom obliku, poštom ili dostavom u zatvorenoj omotnici na kojoj su navedeni podaci sukladno ovoj Dokumentaciji o nabavi.  Naručitelj je obvezan vratiti ponuditeljima jamstvo za ozbiljnost ponude u roku od petnaest (15) dana od dana potpisivanja ugovora o javnoj nabavi i dostave jamstva za uredno ispunjenje ugovora.  **Ponuditelj može dostaviti jamstvo u obliku novčanog pologa u traženom iznosu. Polog se u odgovarajućem iznosu uplaćuje u korist računa Naručitelja** IBAN: HR56 2340 0091 8000 1900 6; SWIFT: PBZGHR2X; Model: HR68, Poziv na broj: 7307-OIB broj ponuditelja  Opis plaćanja: Jamstvo za ozbiljnost ponude ev.broj nabave: NMV-04/2024.  **Dokaz o uplati novčanog pologa ponuditelj je dužan priložiti u ponudu.**  U slučaju zajednice gospodarskih subjekata, iz jamstva mora biti razvidno da se jamstvo izdaje u ime zajednice ponuditelja.  Jamstvo mora glasiti na sve članove zajednice, a ne samo na jednog člana te jamstvo mora sadržavati navod o tome da je riječ o zajednici gospodarskih subjekata. Također slučaju zajednice gospodarskih subjekata jamstvo za ozbiljnost ponude može biti dostavljeno na način da svaki član zajednice gospodarskih subjekata dostavlja jamstvo za svoj udio u ponudi.  U slučaju dostave jamstva u obliku bankarske garancije primjenjuju se pravila o bankarskim garancijama (engl. Unifrom rules for Demand Guarantee) Međunarodne trgovačke komore u Parizu (engl.ICC). |
| **5.4.2.**  **JAMSTVO ZA UREDNO ISPUNJENJE UGOVORA** | Bezuvjetna **garancija banke** naplativa od banke na prvi poziv, **neopozivo**, bez prava prigovora, **ili uplata novčanog pologa** na iznos koji pokriva visinu od **10%** (slovima: desetposto) vrijednosti Ugovora (bez PDV-a) | Odabrani ponuditelj je u obvezi dostaviti jamstvo za uredno ispunjenje ugovora u obliku uplate novčanog pologa na žiro-račun Naručitelja IBAN broj: HR56 2340 0091 8000 1900 6 ili dostave bankovnog jamstva za uredno ispunjenje ugovora u visini od 10% ugovorene ukupne vrijednosti ugovora bez PDV-a.  Uplatu pologa ili dostavu bankovnog jamstva potrebno je izvršiti u roku od 15 (petnaest) dana od potpisa ugovora.  Bankovno jamstvo mora biti bezuvjetno, neopozivo, bez prigovora i na prvi pismeni poziv i mora vrijediti cijelo vrijeme trajanja ugovora plus 30 dana respira.  Jamstvo za uredno ispunjenje ugovora biti će naplaćeno u slučaju povrede ugovornih obveza od strane odabranog ponuditelja, **kao i u slučaju raskida ugovora i nastanka štete**. Ako jamstvo za uredno ispunjenje ugovora ne bude naplaćeno, isto će Naručitelj vratiti odabranom ponuditelju nakon izvršenja ugovornih obveza.  Na zahtjev Naručitelja, odabrani ponuditelj će produžiti rok jamstva za uredno ispunjenje ugovora.  U slučaju sklapanja ugovora sa Zajednicom gospodarskih subjekata, jamstvo za uredno ispunjenje ugovora može dostaviti bilo koji član iz Zajednice gospodarskih subjekata, u cijelosti ili parcijalno s članom/vima pod uvjetom da jamstvo za uredno ispunjenje ugovora, u bilo kojem slučaju treba iznositi 10 % (desetposto) od vrijednosti ugovora bez PDV-a, te *da se u njemu nalaze podaci o svim članovima zajednice gospodarskih subjekata.*  Ukoliko odabrani ponuditelj ne dostavi jamstvo u roku od 15 (petnaest) dana od dana potpisivanja ugovora, a prije isteka jamstva za ozbiljnost ponude, Naručitelj ima pravo raskinuti ugovor i naplatiti jamstvo za ozbiljnost ponude.  U slučaju dostave jamstva u obliku bankarske garancije primjenjuju se pravila o bankarskim garancijama (engl. Unifrom rules for Demand Guarantee) Međunarodne trgovačke komore u Parizu (engl.ICC). |
| **5.4.3.**  **JAMSTVO ZA OTKLANJANJE NEDOSTATAKA U JAMSTVENOM ROKU** | Solemnizirana **zadužnica** ili **bjanko zadužnica** ili **uplata novčanog pologa** | Odabrani ponuditelj (izvođač) je dužan Naručitelju u roku od 10 dana od dana uspješne i bezuvjetne predaje i primitka radova potvrđenih Zapisnikom o primopredaji, dostaviti jamstvo za otklanjanje nedostataka u jamstvenom roku u obliku solemnizirane zadužnice ili bjanko zadužnice, u iznosu od 10% vrijednosti izvedenih radova (bez PDV-a), s rokom važenja određenim u skladu s Prilogom – Izjava o trajanju jamsta za otklanjanje nedostataka (Kriterij za odabir ponude - Jamstveni rok za otklanjanje nedostataka).  Umjesto zadužnice ili bjanko zadužnice, odabrani ponuditelj može uplatiti novčani polog na račun Naručitelja u traženom iznosu. Konkretni detalji o uplati novčanog pologa biti će određenu ugovorom o javnoj nabavi.  U slučaju zajednice gospodarskih subjekata kod dostave ovog jamstva odgovarajuće se primjenjuju odredbe navedene kod jamstva za ozbiljnost ponude. |

Jamstvo za uredno ispunjenje Ugovora Naručitelj ima pravo naplatiti u sljedećim slučajevima:

1. u slučaju svake povrede ugovorne obveze od strane odabranog ponuditelja zbog koje Naručitelju nastane šteta i to u iznosu visine nastale štete sa pripadajućim kamatama.
2. u slučaju odbijanja postupanja prema uputama i zadacima Naručitelja.
3. u slučaju odbijanja suradnje sa ostalim izvršiteljima ugovornih obveza angažiranim na realizaciji projekta u okviru provedbe drugih projektnih aktivnosti za cijelo vrijeme trajanja.
4. u slučaju nedolaska na sastanke koordinacije predstavnika Naručitelja i ostalih izvršitelja angažiranim na realizaciji projekta.
5. u slučaju neproduljenja jamstva i to u punom iznosu istog jamstva, bez obveze vraćanja naplaćenog iznosa.
6. u slučaju neispunjenja ugovorne obveze od strane odabranog ponuditelja zbog razloga za koje je odgovoran odabrani ponuditelj kao i u slučaju raskida ugovora kojeg je uzrokovao odabrani ponuditelj, i to u punom iznosu jamstva.
7. u drugim slučajevima, radi naplate potraživanja koja Naručitelj ima prema odabranom ponuditelju u svezi sa ugovorom o javnoj nabavi do visine iznosa koje Naručitelj potražuje.
8. uvijek kada je to predviđeno ostalim odredbama ugovora o javnoj nabavi.
   1. **NAČIN ODREĐIVANJA CIJENE PONUDE**
9. Ponuditelji dostavljaju ponude s cijenom **u Eurima (€).**
10. Cijena ponude piše se brojkama.
11. Ponuditelji su dužni ponuditi, tj. upisati jedinične cijene i ukupne cijene (zaokružene na dvije decimale) za svaku stavku troškovnika, na način kako je to određeno u troškovniku.
12. Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu i troškovniku, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.
13. U cijenu ponude bez poreza na dodanu vrijednost (PDV) moraju biti uračunati svi troškovi i popusti.
14. Cijene stavki troškovnika su konačne i nepromjenjive za sve vrijeme trajanja ugovora, izuzev prisilnih odredbi iz članaka 627. i 629. Zakona o obveznim odnosima (NN 35/05, 41/08, 125/11, 78/15, 29/18).
15. U ponuđenim jediničnom cijenama uključeni su svi troškovi potrebni za izvršenje svih radova predviđenih ovom Dokumentacijom o nabavi, koji uključuju, ali se ne ograničavaju na troškove rada, troškovi kopiranja, putni troškovi, dnevnice, sve poreze i prireze, bez obzira da li je u opisu stavki troškovnika navedeno da jedinična cijena sve ovo obuhvaća.
16. Ponuđena cijena obuhvaća sve troškove potrebne za izvršenje svih radova predviđenih ovom Dokumentacijom o nabavi, koji uključuju, ali se ne ograničavaju na troškove rada, putne troškove, dnevnice, režije uprave tvrtke, zaradu tvrtke, sve poreze i prireze, bez obzira da li je u opisu stavki troškovnika navedeno da ukupna cijena sve ovo obuhvaća.
    1. **JEZIK I PISMO POSTUPKA I PONUDE**

Naručitelj je cjelokupnu dokumentaciju o nabavi izradio na hrvatskom jeziku i latiničnom pismu. Dokumentacijom o nabavi mogu biti korišteni neki stručni izrazi na engleskom jeziku, za koje Naručitelj nije naveo prijevod na hrvatski jezik jer navedeni izrazi imaju međunarodnu i višejezičnu primjenu te za iste nema adekvatan prijevod na hrvatski jezik.

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu, a moguće je navesti pojmove, projekte i sl. na stranom jeziku te koristiti internacionalizme, tuđe riječi i prilagođenice, u kojem slučaju se ne mora prilagati prijevod na hrvatski jezik. Također iznimno, dio popratne dokumentacije može biti i na nekom drugom jeziku, ali se u tom slučaju obavezno prilaže i prijevod na hrvatski jezik.

U cijelom tekstu ove Dokumentacije o nabavi riječi i pojmovni sklopovi koji imaju rodno značenje, odnose se jednako na muški i na ženski rod bez obzira jesu li korišteni u muškom ili ženskom rodu.

* 1. **ROK VALJANOSTI PONUDE**

Rok valjanosti ponude **ne smije biti kraći od devedeset (90) kalendarskih dana od dana otvaranja ponuda**.

Ponuda obvezuje ponuditelja do isteka roka valjanosti ponude, a na zahtjev naručitelja ponuditelj može produžiti rok valjanosti svoje ponude.

Zahtjev za produženje roka valjanosti ponude i odgovor ponuditelja moraju biti isključivo u pisanom obliku. Ponuditelj može odbiti zahtjev za produženje roka valjanosti. Ako se ponuditelj suglasi sa zahtjevom za produženje roka valjanosti ponude, ne može mijenjati ponudu. Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.

* 1. **IZMJENE UGOVORA**

Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave samo u skladu s odredbama članaka 315. – 320. ZJN 2016.

Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako izmjene, neovisno o njihovoj vrijednosti, nisu značajne u smislu članka 321. ZJN 2016.

* 1. **DOSTAVA DIJELA/DIJELOVA PONUDE U ZAVORENOJ OMOTNICI**

Ukoliko pri elektroničkoj dostavi ponuda iz tehničkih razloga nije moguće sigurno povezivanje svih dijelova ponude, Naručitelj prihvaća dostavu u papirnatom obliku onih dijelova ponude koji se zbog svog oblika ne mogu dostaviti elektronički (npr. uzorci) ili dijelova za čiju su izradu nužni posebni formati dokumenata koji nisu podržani kroz opće dostupne aplikacije ili dijelova za čiju su obradu nužni posebni formati dokumenata obuhvaćeni shemama licenciranih prava zbog kojih nisu dostupni za izravnu uporabu.

Također, ponuditelji u papirnatom obliku, u roku za dostavu ponuda, dostavljaju dokumente drugih tijela ili subjekata koji su važeći samo u izvorniku, poput traženih sredstava jamstva, odnosno jamstva za ozbiljnost ponude.

U slučaju kada ponuditelj uz elektroničku dostavu ponuda u papirnatom obliku dostavlja određene dokumente koji ne postoje u elektroničkom obliku, ponuditelj ih dostavlja u zatvorenoj omotnici na kojoj mora biti naznačeno: naziv predmeta nabave i evidencijski broj postupka, s istaknutom napomenom „*dio/dijelovi ponude koji se dostavlja/ju odvojeno*“.

Zatvorenu omotnicu s dijelom/dijelovima ponude ponuditelj predaje neposredno ili preporučenom poštanskom pošiljkom na adresu Naručitelja na kojoj mora biti naznačeno:

**Dubrovačko-neretvanska županija**

**Pred Dvorom 1, 20 000 Dubrovnik, Republika Hrvatska**

**Nabava radova: Uređenje okoliša zgrade Javne ustanove za upravljanje zaštićenim dijelovima prirode Dubrovačko-neretvanske županije**

**Evidencijski broj nabave: NMV-04/2024**

**Dio/dijelovi ponude koji se dostavljaju odvojeno**

**«NE OTVARAJ».**

Na poleđini ili u gornjem lijevom kutu omotnice ponude mora biti naznačeno:

**Naziv i adresa ponuditelja / zajednice gospodarskih subjekata /  
članova zajednice gospodarskih subjekata**

U slučaju dostave *dijela/dijelova ponude* odvojeno u papirnatom obliku, kao vrijeme dostave ponude uzima se vrijeme zaprimanja ponude putem Elektroničkog oglasnika javne nabave (elektroničke ponude). Kada ponuditelj osobnom predajom u pisarnicu (protokol) naručitelja dostavlja dio ponude, naručitelj će mu izdati potvrdu o zaprimanju dijela ponude.

Do trenutka javnog otvaranja ponuda nije dopušteno davanje informacija o zaprimljenim ponudama.